|  |  |
| --- | --- |
| Rekisterin perustiedot | |
| Rekisterin nimi  Fi-verkkotunnusrekisteri ja fi-verkkotunnusriitojen ratkaisutoiminta | |
| Rekisterinpitäjä  Liikenne- ja viestintävirasto (Traficom) | Rekisterinpitäjän yhteystiedot  PL 320, 00059 TRAFICOM kirjaamo@traficom.fi  puhelin 029 534 5000  Rekisterinpitäjän tietosuojavastaavan yhteystiedot  PL 320, 00059 TRAFICOM tietosuoja@traficom.fi  puhelin 029 534 5000  Mikäli viestisi sisältää arkaluonteista, salassa pidettävää tai  muutoin sensitiivistä sisältöä tai henkilötunnuksen,  pyydämme käyttämään Traficomin turvasähköpostia.  Ohjeet Traficomin turvasähköpostin käyttöön:  https://www.traficom.fi/fi/traficom/yhteystiedot/salatunviestin-lahettaminen-traficomiin |
| Tietojen käsittelyn peruste ja tarkoitus  Henkilötietojen käsittelyn oikeusperuste on lakisääteisen velvoitteen noudattaminen (tietosuoja-asetuksen 6 artiklan 1 kohdan c alakohta).  Traficom ylläpitää verkkotunnusrekisteriä fi-maatunnukseen päättyvistä verkkotunnuksista ja tietokantaa verkkotunnusten teknisistä tiedoista internetliikenteen ohjaamista varten (fi-juuri) sähköisen viestinnän palveluista annetun lain (917/2014, jäljempänä "SVPL") 164 §:n mukaisesti. Verkkotunnusrekisteri on perustettu SVPL 171 §:n mukaisten tehtävien hoitamiseksi.  Traficom käsittelee fi-verkkotunnusten poistovaatimukset ja ratkaisee fi-verkkotunnusriidat oikeudenhaltijoiden vaatimuksesta SVPL 169 §:n mukaisesti.  Traficom voi julkaista internet-sivuillaan ja sen lisäksi muussa sähköisessä palvelussa tietoja verkkotunnusrekisteristä SVPL 167 §:n nojalla. Verkkotunnusrekisterin tietojen julkaisu WHOIS-rajapinnasta ja Traficomin internetsivuilla (traficom.fi) olevan verkkotunnuksen tiedot -hakupalvelusta (fi-verkkotunnushaku) perustuvat SVPL 167 §:n.  Verkkotunnusvälittäjä ja Katso kuka toimii välittäjänäsi -hakupalveluissa tietoja julkaistaan välittäjien suostumuksen perusteella. | |

|  |  |  |
| --- | --- | --- |
| **Tietosisältö** | | |
| Rekisterin tiedot | **I Voimassaolevien verkkotunnusten rekisteri**  **Verkkotunnuksen käyttäjän** yksilöintitiedot:   * kontaktin tunniste * etunimi ja sukunimi tai yrityksen nimi * henkilötunnus tai y-tunnus tai muu yksilöivä tieto * yritys/yhteisömuoto   **Verkkotunnuksen käyttäjän** yhteystiedot:   * yhteyshenkilö * sähköpostiosoite (prosessiosoite) * muu sähköpostiosoite * lähiosoite * postinumero * kaupunki * maa * puhelinnumero   **Verkkotunnuksen** perustiedot:   * verkkotunnus * verkkotunnuksen tilatieto * verkkotunnuksen voimassaoloaika * välittäjän nimi * lisätiedot   **Verkkotunnuksen** tekniset tiedot:   * verkkotunnukselle mahdollisesti ilmoitetut nimipalvelimet ja niiden IP-osoitteet * tieto nimipalvelujärjestelmän tietoturvalaajennuksen käytöstä (DNSSec; Domain Name System Security Extensions) * DS-tietueet * tieto rekisterilukon (Registry Lock) käytöstä   **Verkkotunnusvälittäjän** yksilöintitiedot:   * kontaktin tunniste * etunimi ja sukunimi tai yrityksen nimi * henkilötunnus tai y-tunnus tai muu yksilöivä tieto * yritys/yhteisömuoto   **Jälleenmyyjä**   * yrityksen nimi * osasto / yhteyshenkilö * osoite * postinumero * kaupunki * osavaltio / provinssi * maa * puhelinnumero * sähköpostiosoite   **Tekninen yhteyshenkilö**   * yrityksen nimi tai yksityishenkilön etunimi ja sukunimi * osasto / yhteyshenkilö * osoite * postinumero * kaupunki * osavaltio / provinssi * maa * puhelinnumero * sähköpostiosoite   **Verkkotunnusvälittäjän** yhteystiedot:   * osasto/yhteyshenkilö * sähköpostiosoite (prosessiosoite) * muu sähköpostiosoite * lähiosoite * postinumero * kaupunki * maa * matkapuhelinnumero   **Verkkotunnusvälittäjän** lisätiedot:   * tieto tietojen julkisuudesta (tiedot julkaistaan välittäjähakupalvelussa traficom.fi-sivuilla, jos välittäjä on itse valinnut vaihtoehdon) * välittäjän tähtiluokitus (jos välittäjä on osallistunut vapaaehtoiseen arviointiin) * internetsivun (kotisivun) osoite * sähköposti (välittäjähakupalvelua varten) * kaupunki (välittäjähakupalvelua varten) * puhelinnumero (välittäjähakupalvelua varten) * palvelut (nimipalvelimet, sähköposti, web-hotelli, virtuaalipalvelimet, DNSSEC-palvelut, verkkotunnusten hallinnointi ilman muita palveluita, palvelut yksityishenkilöille, automaattinen uusimismuistutus) * yhteystiedot hätätilanteita varten (puhelinnumero ja sähköposti) * viestilähetykset * kaupallisen yhteyshenkilön tiedot * ennakkomaksutilin saldo * ennakkomaksutilin saldoraja * viitenumero * Verkkotunnusvälittäjän tilitapahtumat * Verkkotunnusvälittäjän nimipalvelimet * EPP-tilin tiedot * EPP-rajapinnan sallitut IP-osoitteet * EPP-tilin palvelinvarmenteen julkinen osa * jälleenmyyjän, teknisen- tai hallinnollisen yhteyshenkilöt yhteystiedot * lisätiedot   **Verkkotunnusvälittäjän** pää- ja peruskäyttäjän yhteystiedot:   * etunimi ja sukunimi * puhelinnumero * sähköpostiosoite   **II Rekisterin arkisto**  **Verkkotunnusten arkisto**   * verkkotunnus * kontaktin tunniste, käyttäjän nimi tai Y-tunnus * käyttäjän henkilötunnus tai syntymäaika (PP.KK.VVVV)   **Välittäjätietojen arkisto**   * välittäjän nimi * Y-tunnus tai henkilötunnus tai syntymäaika (PPKKVV) * tunniste * nimipalvelin * viitenumero * sähköpostiosoite * maa   **Kontaktien arkisto**  **Verkkotunnuksen käyttäjän** yksilöintitiedot:   * kontaktin tunniste * etunimi ja sukunimi tai yrityksen nimi * henkilötunnus tai y-tunnus tai muu yksilöivä tieto * yritys/yhteisömuoto   **Verkkotunnuksen käyttäjän** yhteystiedot:   * yhteyshenkilö * sähköpostiosoite (prosessiosoite) * muu sähköpostiosoite * lähiosoite * postinumero * kaupunki * maa * puhelinnumero   **Jälleenmyyjä**:   * yrityksen nimi tai yksityishenkilön etunimi ja sukunimi * osasto / yhteyshenkilö * osoite * postinumero * kaupunki * osavaltio / provinssi * maa * puhelinnumero * sähköpostiosoite   **Tekninen yhteyshenkilö**:   * yrityksen nimi tai yksityishenkilön etunimi ja sukunimi * osasto / yhteyshenkilö * osoite * postinumero * kaupunki * osavaltio / provinssi * maa * puhelinnumero * sähköpostiosoite   **III Verkkotunnusten poistovaatimusten käsittely**   * verkkotunnuksen poistovaatimukseen sisältyy vaatimuksen esittäjän tai tämän asiamiehen yhteystietoja. Fi-verkkotunnusten poistovaatimuslomakkeessa noudatetaan samaa evästekäytäntöä kuin traficom.fi sivuilla (https://www.traficom.fi/fi/tietoa-sivustosta).   **IV Hakupalvelut**   * WHOIS-rajapintaan, Traficomin internetsivuilla (traficom.fi) olevan verkkotunnuksen tiedot -hakupalveluun (fi-verkkotunnushaku), verkkotunnusvälittäjä ja Katso kuka toimii välittäjänäsi -hakupalveluissa noudatetaan samaa evästekäytäntöä kuin traficom.fi sivuilla (https://www.traficom.fi/fi/tietoa-sivustosta). |
| Rekisterin tietolähteet (mistä tiedot saadaan) | Verkkotunnusrekisteriin talletettavat tiedot saadaan verkkotunnusvälittäjiltä SVPL 164 §:n 2 momentin, 165 §:n, 167 §:n, 168 §:n ja 170 §:n mukaisesti.  Fi-verkkotunnusvälittäjät toimivat itsenäisinä rekisterinpitäjinä ja ovat kokonaisvastuussa henkilötietojen käsittelystä omien asiakkaidensa/verkkotunnusten käyttäjien/rekisteröityjen osalta.  Traficom vastaa fi-verkkotunnusrekisterin tietovarantokokonaisuudesta.  Verkkotunnusrekisteri sisältää myös tietoja, jotka on merkitty rekisteriin verkkotunnuslain (228/2003) voimassaolon aikana ja sähköisen viestinnän palveluista annetun lain siirtymäaikana ennen 5.9.2016 eli ennen ns. välittäjämalliin siirtymistä. Verkkotunnuksen käyttäjä itse tai muu henkilö/yritys käyttäjän toimeksiannosta, on merkinnyt tiedot verkkotunnusrekisteriin.  Tarvittavia tietoja kertyy verkkotunnusrekisteriin myös viraston omassa asiakaspalveluun ja fi-verkkotunnusten poistovaatimusten käsittelyyn ja päätöksentekoon liittyvässä toiminnassa sekä YTJ:stä (Patentti- ja rekisterihallituksen, jäljempänä PRH, yritys- ja yhteisötietojärjestelmä), VTJ:stä (Digi- ja väestötietoviraston väestötietojärjestelmä), VIRRE:stä (PRH:n tietopalvelu kaupparekisteritiedoista) ja PRH:n yhdistysrekisterin tietopalvelusta.  Verkkotunnusten poistovaatimusten käsittelyssä tietoja saadaan vaatimuksen esittäjän tai tämän asiamiehen täyttämästä poistovaatimuslomakkeesta, verkkotunnuksen käyttäjän tiedot verkkotunnusrekisteristä ja mahdollisia lisä(henkilö)tietoja osapuolten selvityksistä heitä asiassa kuultaessa. |
| Henkilötietojen säilytysaika | Verkkotunnus ja siihen liittyvät tiedot säilytetään fi-verkkotunnusrekisterissä niin kauan, kun ne ovat rekisteröityinä käyttäjilleen. Tiedot arkistoituvat, kun verkkotunnuksen voimassaoloaika ja siihen liittyvä kuukauden suoja-aika päättyvät.  Verkkotunnusvälittäjän lopettaessa välitystoiminnan, välittäjätili poistetaan ja tili arkistoidaan. Välittäjän välittäjätili poistetaan ja arkistoidaan myös, jos verkkotunnusvälittäjä ei harjoita välitystoimintaa.  Fi-verkkotunnusrekisterin tietosisältö ja verkkotunnusten riitojen ratkaisuun liittyvä kirjelmöinti ja asiassa annettu päätös säilytetään pysyvästi Kansallisarkiston antamien seulontapäätösten perusteella. |
|  | |
| **Tietojen käsittely** | |
| Henkilötietojen vastaanottajat ja vastaanottajaryhmät (Mihin tietoja luovutetaan) | Traficom voi julkaista internet-sivuillaan ja sen lisäksi muussa sähköisessä palvelussa tietoja verkkotunnusrekisteristä SVPL 167 §:n nojalla.  Verkkotunnusrekisterin tietoja julkaistaan WHOIS-rajapinnasta, Traficomin internetsivuilla (traficom.fi) olevan verkkotunnuksen tiedot -hakupalvelusta (fi-verkkotunnushaku), verkkotunnusvälittäjä ja Katso kuka toimii välittäjänäsi -hakupalveluista sekä OData-rajapinnan kautta.    Yksityishenkilöille rekisteröityjä verkkotunnuksia ei julkaista WHOIS-rajapinnasta, verkkotunnuksen tiedot -hakupalvelusta (fi-verkkotunnushaku) eikä OData-rajapinnasta. Verkkotunnusvälittäjien tietoja ei julkaista verkkotunnusvälittäjä -hakupalvelusta, ellei välittäjä ole antanut siihen suostumusta. Katso kuka toimii välittäjänäsi -hakupalveluissa ei näytetä yksityishenkilönä toimivan verkkotunnusvälittäjän tietoja.  Vain EU-/ETA-alueella sijaitsevat fi-verkkotunnusvälittäjät voivat rekisteröidä fi-verkkotunnuksia yksityishenkilöille. Rajaus ei koske niitä EU-/ETA-alueen ulkopuolella sijaitsevia välittäjiä, joiden sijaintivaltiolla on EU:n kanssa solmittu voimassa oleva tiedonsiirtojärjestely tai jotka ovat erikseen sertifioituneet noudattamaan tiedonsiirtojärjestelyä.  Verkkotunnusten poistovaatimusten käsittelyssä molemmat riidan osapuolet ilmaistaan asiassa annetussa päätöksessä asianosaisina. Myös yksityishenkilönä toimivan verkkotunnuksen käyttäjän verkkotunnusrekisteriin antama nimi tulee vaatimuksen esittäjän tietoon asiassa annetusta päätöksestä.  Traficomilla on salassapitosäännösten tai muiden tietojen luovuttamista koskevien rajoitusten estämättä oikeus luovuttaa laissa säädettyjen tehtäviensä hoitamisen yhteydessä saamansa tai laatimansa asiakirja sekä ilmaista salassa pidettävä tieto toiselle viranomaiselle SVPL 318 §:n mukaisesti.  Kaikki fi-verkkotunnusrekisteriin kohdistuvat tietopyynnöt käsitellään ja arvioidaan tapauskohtaisesti EU:n yleisen tietosuoja-asetuksen (2016/679), tietosuojalain (1050/2018) ja viranomaisten toiminnan julkisuudesta annetun lain (621/1999) edellytysten mukaisesti. |
| Henkilötietojen käsittely rekisterinpitäjän lukuun | **DENIC Services GmbH**  Verkkotunnusrekisterin varmuuskopiota säilytetään Denicin laitetiloissa Saksassa. Varmuuskopio sisältää myös yksityishenkilöiden tiedot, mutta Denicillä ei ole oikeutta tarkastella tietoja.  **Byteplant GmbH**  Verkkotunnuksen rekisteröintiprosessin osana verkkotunnuksen käyttäjän ilmoittamien osoitetietojen oikeellisuutta arvioidaan käyttäen hyväksi Byteplantin Address Validation -palvelua. Arviointi tapahtuu pelkkien osoitetietojen avulla eikä palveluun välitetä yksityishenkilöiden nimiä tai muita tunnistetietoja. |
| Henkilötietojen siirtäminen kolmansiin maihin EU:n ulkopuolelle | Verkkotunnusrekisterin tietoja luovutetaan WHOIS- rajapinnan, Traficomin sivuilla (traficom.fi) olevan verkkotunnuksen tiedot -hakupalvelusta (fi-verkkotunnushaku), verkkotunnusvälittäjä - ja Katso kuka toimii välittäjänäsi -hakupalveluista, OData-rajapinnan kautta edellä mainituin rajauksin.  Fi-verkkotunnusvälittäjät hallinnoivat asiakkaistaan fi-verkkotunnusrekisteriin antamiaan tietoja edellä mainituin rajauksin. |

|  |  |
| --- | --- |
| **Rekisteröidyn oikeudet** | |
| Oikeus saada pääsy omiin tietoihin | Rekisteröidyllä on oikeus saada rekisterinpitäjältä vahvistus siitä, että häntä koskevia henkilötietoja käsitellään tai että niitä ei käsitellä. Jos näitä henkilötietoja käsitellään, rekisteröidyllä on oikeus saada pääsy näihin henkilötietoihin.  Tarkastuspyyntö tulee osoittaa rekisterinpitäjälle. Traficomin yhteystiedot löytyvät tästä tietosuojaselosteesta. Ohjeet tarkastuspyynnön tekemiseksi löytyvät Traficomin verkkosivuilta: <https://www.traficom.fi/fi/viestinta/fi-verkkotunnukset/verkkotunnuksen-kayttajan-oikeudet>. |
| Oikeus tietojen oikaisemiseen | Rekisteröidyllä on oikeus vaatia, että rekisterinpitäjä oikaisee ilman aiheetonta viivytystä rekisteröityä koskevat epätarkat ja virheelliset henkilötiedot. Pyyntö oikaisusta tulee osoittaa rekisterinpitäjälle. |
| Vastustamisoikeus | Oikeus ei sovellu kyseessä oleviin käsittelytoimiin, koska henkilötietoja käsitellään lakisääteisen velvoitteen perusteella. |
| Oikeus käsittelyn rajoittamiseen | Rekisteröity voi osoittaa pyynnön rekisterinpitäjälle henkilötietojensa käsittelyn rajoittamiseksi yleisen tietosuoja-asetuksen (679/2016) 18 artiklan mukaisissa tilanteissa. |
| Oikeus peruuttaa suostumus | Verkkotunnusvälittäjä voi peruuttaa antamansa suostumuksen julkaista tietojaan Verkkotunnusvälittäjä ja Katso kuka toimii välittäjänäsi -hakupalveluissa. Verkkotunnusvälittäjä pystyy peruuttamaan suostumuksensa itse kyseisten palveluiden kautta.  Suostumuksen peruuttaminen ei vaikuta suostumuksen perusteella ennen sen peruuttamista suoritetun käsittelyn lainmukaisuuteen. |
| Oikeus siirtää tiedot järjestelmästä toiseen | Oikeus ei lähtökohtaisesti sovellu kyseessä oleviin käsittelytoimiin, koska henkilötietoja käsitellään lakisääteisen velvoitteen noudattamiseksi. Suostumus koskee vain verkkotunnusvälittäjän tietojen julkaisua Verkkotunnusvälittäjä ja Katso kuka toimii välittäjänäsi -hakupalveluissa. |
| Oikeus tietojen poistamiseen | Oikeus ei pääsääntöisesti sovellu kyseessä oleviin käsittelytoimiin, koska henkilötietoja käsitellään lakisääteisen velvoitteen perusteella.  Verkkotunnusvälittäjä voi kuitenkin poistaa tietonsa Verkkotunnusvälittäjä ja Katso kuka toimii välittäjänäsi -hakupalveluista. Katso tarkemmin kohdasta "Oikeus peruuttaa suostumus". |
| Oikeus tehdä valitus valvontaviranomaiselle | Rekisteröidyllä on oikeus saattaa asia tietosuojavaltuutetun käsiteltäväksi, jos rekisteröity katsoo, että häntä koskevien henkilötietojen käsittelyssä rikotaan sitä koskevaa lainsäädäntöä. Oikeus ei rajoita muita hallinnollisia muutoksenhakukeinoja tai oikeussuojakeinoja. |